Marrëdhëniet ndërmjet Kosovës dhe faktorëve ndërkombëtarë 
Një nismë për shfuqizimin e Gjykatës së Posaçme, nxiti reagime dhe paralajmërime të ashpra të diplomatëve perndimorë.
Kosova ditëve të fundit u përballë me kritika të ashpra nga faktorët ndërkombëtarë pas një nisme për të shfuqizuar ligjin për Gjykatën e Posaçme. Diplomatët amerikanë dhe evropianë paralajmëruan udhëheqësit dhe deputetët për pasoja të rënda nëse nisma do të kalonte. Naim Rashiti nga Grupi Ballkanik për politika thotë për Zërin e Amerikës se tashmë çështja e shfuqizimit të ligjit për Gjykatën e Posaçme ka përfunduar dhe sipas tij duhet kërkuar rrugë nga institucionet që kjo çështje të përmbyllet sa më shpejtë. ”, tha zoti Rashiti. Zoti Rashiti thotë se tentimet për të shfuqizuar ligjin për Gjykatën e Posaçme kanë dëmtuar besueshmërinë e udhëheqësve të institucioneve përballë faktorit ndërkombëtar. , tha zoti Rashiti. Edhe, analisti Ramush Tahiri thotë se shfuqizimi i gjykatës do të sillte pasoja të mëdha pasi që sipas tij ky është një angazhim ndërkombëtar. , tha zoti Tahiri. Ditë më parë, kryesia e parlamentit të Kosovës nuk pati kuorum për të caktuar seancë të parlamentit, ku pritej të hidhej në diskutim edhe nisma e 43 deputetëve për të shfuqizuar gjykatën që do të trajtojë pretendimet për përfshirjen e ish pjesëtarëve të Ushtrisë Çlirimtare të Kosovës në krime gjatë luftës dhe pas luftës në Kosovë. Kjo nismë e deputetëve sipas vëzhguesve të punës së parlamentit, tashmë më ka skaduar, pasi që sipas tyre rregullorja e parlamentit përcakton se një mocion duhet të futet në rend të ditës brenda tri javësh, që nga koha kur dorëzohet. Që nga 22 dhjetori kur u hodh nisma për shfuqizimin e Gjykatës së Posaçme, faktorët ndërkombëtare kanë kundërshtuar me forcë mundësinë e këtyre ndryshimeve. Ideja për shfuqizimin e gjykatës pasoi nënshkrimin e një peticioni nga ana e Organizatave të veteranëve të ish Ushtrisë Çlirimtare të Kosovës me anë të të cilit kërkohet nga parlamenti të ndryshohet dhe plotësohet ligji për Gjykatën e Posaçme për krime lufte, të cilën ata e cilësojnë diskriminuese për Kosovën.